text: Mistænkelig død skal opklares i ligsyn
  01 november 2010 kl. 09.10
  Hvorfor faldt den 45-årige polske kvinde i vandet i Rens Dambrug i Rens ved Tinglev og drukende? Dagens ligsyn vil formentlig løfte sløret for hendes mystiske død.
  - Indtil videre er der intet, der tyder på en forbrydelse. Det viser sporene på stedet, men nu skal vi undersøge det nærmere, siger politiets vagtchef Bjørn Pedersen til Ritzau.
   
  Tidligere i går betragtede politiet kvindens død som "mistænkelig", fordi hun normalt intet har med dambruget at gøre.
  Politiet kender kvindens identitet. Der er tale om en polsk kvinde, som har været på besøg hos en bekendt, der bor i området.
  